				|

		52014PC0436

			Препоръка за РЕШЕНИЕ НА СЪВЕТА за отмяна на Решение 2010/284/EС относно наличието на прекомерен дефицит в Чешката република /* COM/2014/0436 final */

			   	Препоръка
за
РЕШЕНИЕ
НА СЪВЕТА
за
отмяна на
Решение 2010/284/EС
относно
наличието на
прекомерен
дефицит в
Чешката
република
СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
функционирането
на
Европейския
съюз (ДФЕС), и
по-специално
член 126, параграф 12
от него,
като
взе предвид
препоръката
на Комисията,
като
има предвид,
че:
(1)       Въз
основа на
препоръка,
отправена от
Комисията, с
Решение 2010/284/ЕС
на Съвета от
2 декември
2009 г.[1]
бе
установено,
че в Чешката
република е
налице
прекомерен
бюджетен
дефицит.
Съветът
отбеляза, че
се планираше
през 2009 г.
дефицитът по
консолидирания
държавен
бюджет да
достигне 6,6 %
от БВП, превишавайки
определената
в Договора
референтна
стойност от
3 % от БВП, като
се очакваше брутният
консолидиран
държавен
дълг да
достигне 35,5 %
от БВП, т.е.
значително
под определената
в Договора
референтна
стойност от
60 % от БВП[2].
(2)       На
2 декември
2009 г. в
съответствие
с член 126, параграф 7
от ДФЕС и
член 3,
параграф 4 от
Регламент (ЕО)
№ 1467/97 на Съвета
от 7 юли 1997 г. за
определяне и
изясняване
на
прилагането
на
процедурата
при
прекомерен
дефицит[3] и по
препоръка на
Комисията
Съветът
отправи
препоръка
към Чешката
република за
преодоляване
на
прекомерния
дефицит до
края на 2013 г.
Препоръката
беше
публично
оповестена.
(3)       В
съответствие
с член 4 от
приложения
към Договорите
Протокол
относно
процедурата при
прекомерен
дефицит
Комисията
предоставя
данните за
изпълнението
на процедурата.
Като част от
прилагането
на този протокол
държавите
членки
предоставят
данни за
бюджетния
дефицит и
държавния
дълг, както и
за други свързани
с тях
показатели
два пъти
годишно — до
1 април и до
1 октомври, в
съответствие
с член 3 от
Регламент
(ЕО) № 479/2009 на
Съвета от 25 май
2009 г. за
прилагане на
Протокола за
процедурата
при
прекомерен
дефицит,
приложен към
Договора за
създаване на
Европейската
общност[4].
(4)       Когато
преценява
дали дадено
решение относно
наличието на
прекомерен
дефицит следва
да се отмени,
Съветът
следва да
вземе решение
въз основа на
предоставените
данни. Същевременно
дадено
решение
относно
наличието на
прекомерен
дефицит
следва да се
отмени само
ако прогнозите
на Комисията
сочат, че
през прогнозния
период
дефицитът
няма да
превиши референтната
стойност от
3 % от БВП[5].
(5)       Въз
основа на
данните,
предоставени
от Комисията
(Евростат) в
съответствие
с член 14 от
Регламент (ЕО)
№ 479/2009, след
нотификацията,
направена от Чешката
република
преди 1 април
2014 г., и с прогнозата
на службите
на Комисията
от пролетта
на 2014 г. се
налагат
следните
заключения:
–
След
като през 2009 г.
отбеляза
най-високото
си равнище от
5,8 % от БВП,
дефицитът по
консолидирания
държавен бюджет
на Чешката
република бе
намален и през
2013 г. достигна
1,5 % от БВП, с
което бе
спазен определеният
от Съвета
срок.
Подобрението
се дължи на
консолидация
както на
разходната,
така и на
приходната
част на бюджета,
и
по-специално
— на
увеличаване
на косвеното
данъчно
облагане и
намаляване
на публичните
инвестиции.
–
В
Програмата
за
конвергенция
на Чешката република
от 2014 г. се
предвижда
през 2014 г. и 2015 г.
дефицитът по
консолидирания
държавен бюджет
да нарасне
съответно на
1,8 % и на 2,3 % от
БВП, докато
според
прогнозата
на службите
на Комисията
от пролетта
на 2014 г.
стойностите
за 2014 г. и 2015 г. са
съответно 1,9 %
и 2,4 % от БВП, при
допускане, че
няма да има
промяна в
провежданата
политика.
Следователно
се очаква
през
прогнозния
период
дефицитът да
се задържи
под
референтната
стойност от
3 % от БВП.
–
През периода
2009—2013 г.
структурното
салдо (т.е.
салдото по
консолидирания
държавен
бюджет, коригирано
спрямо
фазата на
икономическия
цикъл, минус
еднократните
и другите
временни мерки)
се е
подобрило
средно с 1,4 % от
БВП годишно.
Предвижда се
през 2014 г. то да
се влоши с 1 %
от БВП (до – 1,1 %
от БВП), а през
2015 г. — с още 0,8 % от
БВП, при
допускане, че
няма да има промяна
в
провежданата
политика.
–
През
периода 2009—2013 г.
съотношението
на дълга към
БВП се
увеличи с 11,5
процентни
пункта и достигна
46 %. В
прогнозата
на службите
на Комисията
от пролетта
на 2014 г. се
предвижда
през 2014 г.
брутният
консолидиран
държавен
дълг
временно да спадне
на 44,4 % от БВП, а
през 2015 г. — да се
увеличи на 45,8 %
от БВП.
(6)       Съветът
напомня, че
от 2014 г., която е
годината,
следваща
годината на
коригиране
на прекомерния
дефицит, по
отношение на
Чешката
република се
прилага
превантивната
част на Пакта
за
стабилност и
растеж, и
нейното
структурно
салдо следва
да се задържи
на равнището
на
средносрочната
цел или над него.
(7)       Съгласно
член 126,
параграф 12 от
Договора решенията
на Съвета
относно
наличието на
прекомерен
дефицит се
отменят,
когато по
мнение на
Съвета
прекомерният
дефицит в
съответната
държава
членка е бил
коригиран.
(8)       По
мнението на
Съвета
прекомерният
дефицит в
Чешката
република е
бил
коригиран, поради
което
Решение 2010/284/ЕС
следва да
бъде отменено,
ПРИЕ
НАСТОЯЩОТО
РЕШЕНИЕ:
Член 1
Въз
основа на
цялостната
оценка
прекомерният
дефицит в
Чешката
република се
счита за
коригиран.
Член 2
Решение
2010/284/ЕС се
отменя.
Член 3
Адресат
на
настоящото
решение е
Чешката република.
Съставено
в Брюксел на […] година.
                                                                       За
Съвета
                                                                       Председател
[1]               ОВ L 125, 21.5.2010 г.,
стр. 36.
[2]               Данните
за дефицита
по
консолидирания
държавен
бюджет и за
консолидирания
държавен
дълг за 2009 г.
впоследствие
бяха
коригирани —
съответно на
5,8 % и 34,6 % от БВП.
[3]               ОВ L 209, 2.8.1997 г.,
стр. 6.
[4]               ОВ L 145, 10.6.2009 г.,
стр. 1.
[5]               Съгласно
одобрените
на
3 септември
2012 г. „Подробни
указания за
изпълнението
на Пакта за
стабилност и
растеж и насоките
относно
формата и
съдържанието
на програмите
за
стабилност и
за
конвергенция“,
вж.
http://ec.europa.eu/economy_finance/economic_governance/sgp/pdf/coc/code_of_conduct_en.pdf


title: Препоръка на Съвета от 9 юли 2013 година относно националната програма за реформи на Финландия за 2013 г. и съдържаща становище на Съвета относно програмата за стабилност на Финландия за 2012—2017 г.

text:
               30.7.2013

               BG

               Официален вестник на Европейския съюз

               C 217/24

      ПРЕПОРЪКА НА СЪВЕТА

   от 9 юли 2013 година
   относно националната програма за реформи на Финландия за 2013 г. и съдържаща становище на Съвета относно програмата за стабилност на Финландия за 2012—2017 г.
   2013/C 217/07
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 121, параграф 2 и член 148, параграф 4 от него,
   като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики (1), и по-специално член 5, параграф 2 от него,
   като взе предвид Регламент (ЕС) № 1176/2011 на Европейския парламент и на Съвета от 16 ноември 2011 г. относно предотвратяването и коригирането на макроикономическите дисбаланси (2), и по-специално член 6, параграф 1 от него,
   като взе предвид препоръката на Европейската комисия,
   като взе предвид заключенията на Европейския съвет,
   като взе предвид становището на Комитета по заетостта,
   като взе предвид становището на Икономическия и финансов комитет,
   като взе предвид становището на Комитета по социална защита,
   като взе предвид становището на Комитета по икономическа политика,
   като има предвид, че:

               (1)

               На 26 март 2010 г. Европейският съвет постигна съгласие по предложението на Комисията да се започне изпълнението на нова стратегия за работни места и растеж — стратегията „Европа 2020“ — въз основа на засилена координация на икономическите политики, която е съсредоточена върху ключовите области, в които е необходимо да се предприемат действия за повишаване на потенциала на Европа за устойчив растеж и конкурентоспособност.

               (2)

               На 13 юли 2010 г. Съветът прие препоръка относно общите насоки за икономическите политики на държавите-членка и на Съюза (за периода 2010—2014 г.), а на 21 октомври 2010 г. прие решение относно насоки за политиките за заетост на държавите-членки (3), като заедно двата акта представляват т. нар. „интегрирани насоки“. Държавите-членка бяха приканени да се съобразят с интегрираните насоки при провеждането на националната си икономическа политика и политика по заетостта.

               (3)

               На 29 юни 2012 г. държавните и правителствените ръководители на държавите-членки взеха решение относно Пакт за растеж и работни места, с който се предоставя съгласувана рамка за действие на равнището на отделните държави, ЕС и еврозоната, като се използват всички възможни лостове, инструменти и политики. Те взеха решение относно действията, които да бъдат предприети на равнище държави-членки, като изразиха пълната си ангажираност с постигането на целите на стратегията „Европа 2020“ и с изпълнението на специфичните за държавите препоръки.

               (4)

               На 10 юли 2012 г. Съветът прие препоръка (4) относно националната програма за реформи на Финландия за 2012 г. и даде становището си относно актуализираната програма за стабилност на Финландия за периода 2012—2015 г.

               (5)

               На 28 ноември 2012 г. Комисията прие годишния обзор на растежа, с което постави началото на европейския семестър за 2013 г. за координация на икономическите политики. Въз основа на Регламент (ЕС) № 1176/2011 относно предотвратяването и коригирането на макроикономическите дисбаланси Комисията прие също на 28 ноември 2012 г. Доклад за механизма за предупреждение, в който беше посочено, че Финландия е една от държавите-членка, за които ще се извърши задълбочен преглед.

               (6)

               Европейският парламент участва надлежно в Европейския семестър в съответствие с Регламент (ЕО) № 1466/97 и на 7 февруари 2013 г. прие Резолюция относно аспектите, свързани със заетостта и социалните въпроси, в Годишния обзор на растежа за 2013 г. и Резолюция относно приноса към Годишния обзор на растежа за 2013 г.

               (7)

               На 14 март 2013 г. Европейският съвет одобри приоритетите, насочени към осигуряване на финансова стабилност, фискална консолидация и действия за стимулиране на растежа. Той подчерта необходимостта от продължаване на диференцирана фискална консолидация, благоприятстваща растежа, възстановяване на нормалните условия за отпускане на заеми в икономиката, насърчаване на растежа и конкурентоспособността, справяне с безработицата и социалните последици от кризата и модернизиране на публичната администрация.

               (8)

               На 10 април 2013 г. Комисията публикува резултатите от задълбочения преглед за Финландия, извършен съгласно член 5 от Регламент (ЕС) № 1176/2011 относно предотвратяването и коригирането на макроикономическите дисбаланси. Анализът на Комисията дава основание да се заключи, че във Финландия са налице макроикономически дисбаланси, които трябва да бъдат следени и за които са необходими политически действия. По-специално заслужава да се следи по-внимателно сериозното влошаване на състоянието на текущата сметка и слабите резултати по отношение на износа, дължащи се на промишленото преструктуриране, както и да се обърне внимание на факторите за разходната и неразходната конкурентоспособност.

               (9)

               На 18 април 2013 г. Финландия представи своята национална програма за реформи за 2013 г. и своята програма за стабилност за периода 2012—2017 г. Двете програми бяха оценени едновременно, за да бъдат отчетени взаимовръзките между тях.

               (10)

               Съгласно извършената в съответствие с Регламент (ЕО) № 1466/97 оценка на програмата за стабилност Съветът е на мнение, че публичните финанси на Финландия са като цяло стабилни и са положени усилия за увеличаване на приходите и за ограничаване на разходите с цел приближаване към средносрочната бюджетна цел (СБЦ). Макроикономическият сценарий в основата на бюджетните прогнози в програмата за стабилност е реалистичен. Предвижданият растеж за 2013 г. е сходен с прогнозата от пролетта на 2013 г. на службите на Комисията, докато очакваният за 2014 г. растеж е 0,6 процентни пункта по-висок от прогнозирания от службите на Комисията от пролетта на 2013 г. Целта на заложената в програмата за стабилност бюджетна стратегия е да се балансират финансите на централното управление и до 2015 г. да се установи тенденция за намаляване на дълга на централното управление като съотношение спрямо БВП. Програмата за стабилност включва промяна на СБЦ от 0,5 % на - 0,5 %. Новата СБЦ съответства на изискванията на Пакта за стабилност и растеж. Програмата за стабилност предвижда постигането на СБЦ през 2014 г. и придържането към нея до 2017 г. Като се изхожда от (преизчисленото) структурно салдо въз основа на информацията в програмата за стабилност, през 2012 г. Финландия не постигна предишната СБЦ и няма да постигне новата СБЦ през 2013 г.
               В програмата за стабилност се предвижда (преизчисленото) структурно салдо да се подобри от - 1 % от БВП през 2012 г. до - 0,9 % от БВП през 2013 г. В периода 2014—2017 г. то ще остане между - 0,6 % и - 0,7 % от БВП. През 2012 г. нетните разходи на Финландия намаляха с 0,4 %, което продължава да бъде под приложимия целеви показател за разходите от Пакта за стабилност и растеж. Поради отрицателния растеж на реалния БВП през 2012 г. слабото подобрение на структурното салдо се смята за достатъчно. През 2013 г. (преизчисленото) структурно бюджетно салдо на Финландия се подобрява и се предвижда нетните разходи да се отклоняват само с 0,1 % от БВП от целевия показател за разходите. С оглед на голямото отклонение на Финландия от потенциалния БВП тази стойност се смята за подходяща. Предвижда се през 2014 г. (преизчисленото) структурно бюджетно салдо на Финландия да се подобри допълнително и достигне - 0,6 % от БВП, като по този начин се приближи достатъчно до СБЦ. Освен това според прогнозата на службите на Комисията от пролетта на 2013 г. Финландия ще постигне напълно СБЦ през 2014 г. Като цяло това ще доведе до съответствие с превантивните мерки на Пакта за стабилност и растеж. През 2012 г. общият брутен дефицит по консолидирания държавен бюджет беше 53 % от БВП и съгласно програмата за стабилност ще остане под 60 % от БВП през периода на програмата. В програмата за стабилност се предвижда намаляване на равнището на дълга през 2016 г. и 2017 г. Най-значителното предизвикателство пред бюджетната политика продължава да бъде дългосрочната устойчивост. Отчита се свързаната със застаряването липса на устойчивост по отношение на пенсиите, здравеопазването и дългосрочните грижи, като тя трябва да бъде непрекъснато следена.

               (11)

               Растежът на производителността в сектора на публичните услуги не съответства на растежа на производителността в икономиката като цяло, докато тежестта, свързана със застаряването на населението, се увеличава. При все че са установени принципите на реформа на общините, сливанията им ще останат доброволни, независимо от съществуването на финансови стимули от страна на централното управление. Очаква се текущата реформа на социалните и здравните услуги да не доведе до значително намаляване на настоящия брой здравни райони.

               (12)

               Прилагат се мерки за намаляване на безработицата сред младите хора и дългосрочната безработица като инициативата „Гаранция за младежта“, временната програма за придобиване на квалификация за млади хора и пилотната програма за дългосрочно безработните. През 2013 г. освен тези програми беше осигурена и допълнителна финансова подкрепа за чиракуване като част от гаранцията за младежта. Тези програми са особено благотворни в контекста на очакваното нарастване на безработицата. Сега тези мерки трябва да бъдат прилагани, като се набляга определено върху повишаването на нивото на квалификация на целевите групи, както и на подобряването на положението им на пазара на труда. Увеличаването на равнището на заетост сред по-възрастните работници е важно за осигуряването на устойчиви публични финанси и за задоволяването на търсенето на работна ръка в бъдеще. Във Финландия намалява броят на хората в трудоспособна възраст. Бяха приети няколко мерки по отношение на възможностите за ранно пенсиониране, като например повишаване на пенсионната възраст в случай на пенсиониране при непълно работно време, премахване на възможността за намалена пенсия и увеличаване на възрастта за пенсиониране след безработица. Нарастването на продължителността на живота обаче беше по-бързо от очакваното по време на пенсионната реформа през 2005 г. и следователно настоящата законовоустановена пенсионна възраст с времето може да се окаже твърде ниска, а пенсиите — недостатъчни. В своята програма за стабилност правителството се ангажира да увеличи до 2025 г. ефективната пенсионна възраст на 62,4 години, която продължава да бъде ниска в контекста на продължителността на живота и демографските предизвикателства. Прилагането на тези договорени насоки за действие продължава да бъде приоритет в краткосрочен план.

               (13)

               Регулаторните пречки в сектора на услугите във Финландия все още действат ограничително и пазарната концентрация във важни сектори като търговията на дребно е висока. За справяне с настоящите проблеми следва да спомогнат предвидените промени в Закона за конкуренцията по отношение на господстващото положение на търговците на едро, целите на програмата за здравословна конкуренция във връзка с повишения надзор на този сектор и премахването на ненужните ограничения върху конкуренцията в съществуващото законодателство, като например свързаните с териториалното планиране и строителството. Сливането на органа за защита на конкуренцията с агенцията за защита на потребителя, съпроводено с увеличаване на бюджета и по-широки правомощия в областта на неутралността на конкуренцията между публичните и частните субекти, следва също да подобри ефективността и ползите от политиката на конкуренция в по-общ смисъл. Глобите съгласно конкурентното право във Финландия са традиционно ниски и проучването, планирано за 2013 г., следва да осигури основа за по-нататъшни реформи за подобряване на техния възпиращ ефект.

               (14)

               Ръстът на производителността във Финландия продължава да изостава от растежа на заплатите, като същевременно конкурентоспособността в международен план отслабна, показателно за което е намаляващият пазарен дял на финландския износ. Докато инвестициите в научни изследвания, разработки и иновации продължават да са високи, критичен въпрос остава ефективността на превръщането на научните изследвания в иновации и нови дружества с бърз темп на растеж, които могат да навлязат на бързоразвиващите се пазари за износ и да засилят международната конкурентоспособност. В краткосрочен план Финландия следва да прилага наскоро приетите политики и мерки за подобряване на системата за научни изследвания и иновации, като например новия план за действие, и когато е уместно, да предложи по-нататъшни реформи, основаващи се на съществуващите оценки и прогнозния доклад, който е в процес на изготвяне. Цените на енергията и на труда бяха посочени сред цените на производствените фактори, които увеличават разходите на финландските производители. Растежът на заплатите през последните години е скромен, което се дължи на настоящото тристранно споразумение за определяне на заплатите, което изтича през 2013 г. Поради това повод за загриженост е фактът, че все още не е сключено ново споразумение между социалните партньори.

               (15)

               В рамките на европейския семестър Комисията направи цялостен анализ на икономическата политика на Финландия. Тя извърши оценка на националната програма за реформи и на програмата за стабилност и представи задълбочен преглед. Тя взе предвид не само тяхното значение за провеждането на устойчива бюджетна и социално-икономическа политика, но и тяхното съответствие с правилата и насоките на ЕС предвид на необходимостта от засилване на цялостното икономическо управление на Съюза чрез принос на равнището на ЕС към бъдещите решения на държавите-членка. Препоръките ѝ в рамките на европейския семестър са изразени в препоръки 1—5 по-долу.

               (16)

               С оглед на тази оценка Съветът разгледа програмата за стабилност, като становището му (5) е изразено по-специално в препоръка 1 по-долу.

               (17)

               С оглед на задълбочения преглед, направен от Комисията, и тази оценка Съветът разгледа националната програма за реформи и програмата за стабилност. Неговите препоръки по член 6 от Регламент (ЕС) № 1176/2011 са изразени в препоръки от 3 до 5.

               (18)

               В рамките на европейския семестър Комисията направи също цялостен анализ на икономическата политика на еврозоната като цяло. Въз основа на това Съветът отправи специфични препоръки към държавите-членка, чиято парична единица е еврото (6). Като държава, чиято парична единица е еврото, Финландия също следва да гарантира пълното и своевременно изпълнение на тези препоръки,

         ПРЕПОРЪЧВА на Финландия да предприеме следните действия в периода 2013—2014 г.:

               1.

               Да провежда бюджетна политика, благоприятстваща растежа, и да запази стабилна бюджетна позиция, както е предвидено, като гарантира съответствието със СБЦ през периода на програмата. Да продължи да извършва годишни оценки на липсата на устойчивост на публичните финанси, свързана със застаряването на населението, и да коригира публичните приходи и разходи в съответствие с дългосрочните цели и потребности. Да гарантира ефективността на разходите и устойчивостта на дългосрочните грижи, като постави акцента върху превенцията, рехабилитацията и независимия живот.

               2.

               Да гарантира ефективното изпълнение на текущите административни реформи, свързани с общинските структури, с цел осигуряването на увеличена производителност и икономии на разходи при предоставянето на публичните услуги, включително социалните и здравните услуги.

               3.

               Да предприеме по-нататъшни стъпки за повишаване на равнището на заетостта сред по-възрастните работници, включително чрез подобряване на шансовете им за намиране на работа и намаляване на възможностите за преждевременно напускане на пазара на труда, увеличаване на ефективната пенсионна възраст чрез привеждането на пенсионната възраст или пенсионните доходи в съответствие с нарасналата продължителност на живота. Да прилага и следи отблизо въздействието на текущите мерки за подобряване на положението на пазара на труда на младите хора и дълготрайно безработните, като особено се набляга върху придобиването на квалификации, за които има работни места.

               4.

               Да продължи с усилията за повишаване на конкуренцията на пазарите на стоки и услуги, особено в сектора на търговията на дребно, чрез прилагане на новата програма за насърчаване на здравословната конкуренция.

               5.

               Да засили капацитета на Финландия за създаване на иновативни продукти, услуги и дружества в бързо променяща се среда и да продължи диверсификацията на промишлеността, да продължи да подобрява цялостната енергийна ефективност в икономиката. В настоящата обстановка на нисък растеж да подкрепи обвързването на ръста на реалните възнаграждения с растежа на производителността, като зачита изцяло ролята на социалните партньори и в съответствие с националните практики.

      Съставено в Брюксел на 9 юли 2013 година.

            За Съвета

            Председател

         R. ŠADŽIUS

      (1)  ОВ L 209, 2.8.1997 г., стр. 1.

      (2)  ОВ L 306, 23.11.2011 г., стр. 25.

      (3)  Продължават да се прилагат и за 2013 г. с Решение 2013/208/ЕС на Съвета от 22 април 2013 г. относно насоки за политиките за заетост на държавите-членки (ОВ L 118, 30.4.2013 г., стр. 21).

      (4)  ОВ C 219, 24.7.2012 г., стр. 28.

      (5)  Съгласно член 5, параграф 2 от Регламент (ЕО) № 1466/97.

      (6)  Вж. страница 97 от настоящия брой на Официален вестник.


title: 2009/39/ЕО: Препоръка на Комисията от 22 декември 2008 година относно безопасното съхранение на метален живак, излязъл от употреба в хлор-алкалното производство (нотифицирано под номер C(2008) 8422)

text:
               20.1.2009

               BG

               Официален вестник на Европейския съюз

               L 14/10

      ПРЕПОРЪКА НА КОМИСИЯТА

   от 22 декември 2008 година
   относно безопасното съхранение на метален живак, излязъл от употреба в хлор-алкалното производство
   (нотифицирано под номер C(2008) 8422)
   (само текстът на английски език е автентичен)
   (2009/39/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност, и по-специално член 211, второ тире от него,
   като има предвид, че:

               (1)

               Комисията е приела Стратегия на Общността относно живака (1).

               (2)

               Действие № 9 от Стратегията предвижда да се съхранява живакът от хлор-алкалното производство и ангажира Комисията да проучи възможностите за споразумение със съответния отрасъл.

               (3)

               На 24 юни 2005 г. Съветът прие положителни заключения относно Стратегията, като прикани Комисията да продължи дейностите си за безопасно съхранение или обезвреждане на живак, включително и от хлор-алкалното производство, във времеви график, съответстващ на предвижданото постепенно спиране на износа на живак.

               (4)

               На 14 март 2006 г. Европейският парламент прие резолюция, с която приветства Стратегията и приканва Комисията да предприеме действия за осигуряване на безопасно съхранение на всичкия живак, отделян при хлор-алкалното производство.

               (5)

               Европейският парламент и Съветът приеха Регламент (ЕО) № 1102/2008 от 22 октомври 2008 година за забрана на износа на метален живак и на някои живачни съединения и смеси и за безопасно съхранение на метален живак (2).

               (6)

               Асоциацията на хлор-алкалния отрасъл в Европа — „Еврохлор“ (Euro Chlor), с подкрепата на членуващите в нея фирми, пое ангажимент за безопасно съхранение на живака, който вече не е необходим в хлор-алкалния производствен процес (излезлия от употреба живак). Всички фирми, занимаващи се с хлор-алкално производство в рамките на Общността, могат да приподпишат този ангажимент при обективни и недискриминационни условия.

               (7)

               Комисията е удовлетворена от задълженията, поети от асоциацията „Еврохлор“ в нейния ангажимент, който допълва разпоредбите на регламента.

               (8)

               Ангажиментът е в съответствие с критериите, посочени в Съобщението на Комисията относно екологичните споразумения на равнище на Общността в рамките на Плана за действие за опростяване и подобряване на правната среда (3),

         ПРЕПОРЪЧВА:
   1.   Членовете на асоциацията „Еврохлор“, както и останалите фирми, занимаващи се с хлор-алкално производство в рамките на Общността, които ще се присъединят към доброволното съгласие на „Еврохлор“ за безопасно съхраняване на излезлия от употреба живак, би следвало да проявяват изключителна грижа при избора на хранилищата за излязъл от употреба живак (т.е. метален живак, който не е необходим за бъдещата експлоатация на инсталации, използващи живачни електролизни клетки) и да поемат ангажимент за сключване на договори с операторите на такива хранилища, които са класифицирани и разрешени за целите на обезвреждането на опасни отпадъци. Тези договори би следвало да се основават на спазването на обективни и недискриминационни изисквания.
   2.   Членовете на асоциацията „Еврохлор“ би следвало да поемат ангажимент да спазват висок стандарт на технически изисквания по отношение на херметизацията на съдовете за съхранение на живака, операциите по подготовка и пълнене на тези съдове, както и тяхното товарене и разтоварване.
   3.   Асоциацията „Еврохлор“ би следвало да предоставя съответни данни на годишна база за излезлия от употреба живак.
   Адресат на настоящата препоръка е асоциацията „Еврохлор“.

      Съставено в Брюксел на 22 декември 2008 година.

            За Комисията

         Stavros DIMAS

            Член на Комисията

      (1)  COM(2005) 20 окончателен, 28.1.2005 г.

      (2)  ОВ L 304, 14.11.2008 г., стр. 75.

      (3)  COM(2002) 412 окончателен, 17.7.2002 г.


				|

		52014PC0100

			Препоръка за РЕШЕНИЕ НА СЪВЕТА за одобряване на сключването от Европейската комисия, от името на Европейската общност за атомна енергия, на протокол към Споразумението за партньорство и сътрудничество за установяване на партньорство между Европейските общности и техните държави членки, от една страна, и Руската федерация, от друга страна, с оглед на присъединяването на Република Хърватия към Европейския съюз /* COM/2014/0100 final - 2014/ () */

			   	ОБЯСНИТЕЛЕН
МЕМОРАНДУМ
Приложеното
предложение
представлява
правния
инструмент
за Препоръка
за решение на
Съвета за
одобряване
на
сключването
от
Европейската
комисия, от
името на
Европейската
общност за
атомна
енергия, на
протокол към
Споразумението
за партньорство
и
сътрудничество
за установяване
на
партньорство
между
Европейските
общности и
техните
държави
членки, от една
страна, и
Руската
федерация, от
друга страна,
с оглед на
присъединяването
на Република
Хърватия към
Европейския
съюз:
i)       Препоръка
за Решение на
Съвета за
одобряване
на сключването
на протокола
от
Европейската
комисия,
действаща от
името на
Европейската
общност за
атомна
енергия.
Това
предложение
е
представено
заедно с:
ii)      Предложение
за Решение на
Съвета за
подписване и
временно
прилагане на
протокола от
името на
Европейския
съюз и
неговите
държави
членки;
iii)     Предложение
за Решение на
Съвета за
сключване на
протокола от
името на
Европейския съюз
и неговите
държави
членки;
Съгласно
Акта за
присъединяване
на Република
Хърватия тя
се присъединява
към всички
международни
споразумения,
които са
подписани
или сключени
от
Европейския
съюз и
неговите
държави членки,
посредством
протоколи
към тези споразумения.
Споразумението
за
партньорство
и сътрудничество
за
установяване
на
партньорство
между
Европейските
общности и
техните държави
членки, от
една страна,
и Руската
федерация, от
друга страна,
беше
подписано на
24 юни 1994 г.
Споразумението
влезе в сила
на 1 декември 1997
г.
С
Решение на
Съвета от 14
септември
2012 г.[1]
се разрешава
на Комисията
да започне
преговори
със
съответните трети
страни, с цел
да бъдат
сключени
съответните
протоколи.
Преговорите
с Руската федерация
бяха успешно
приключени.
Руската
федерация
изрази
своето
съгласие с
текста на
протокола в
своята
вербална
нота от 4 септември,
ЕСВД — в
своята
вербална
нота от 24
септември.
Тази размяна
на вербални
ноти, поискана
от Руската
федерация,
заменя
парафирането
на протокола.
С
предложението
за Протокол
Република Хърватия
става
договаряща
страна по
Споразумението,
а ЕС се
задължава да
предостави
автентична
версия на
Споразумението
на новия
официален
език на ЕС.
Протоколът
съдържа
клауза, в
която се посочва,
че
Споразумението
ще бъде
изменено след
като
Договорът за
присъединяване
на Република
Хърватия към
ЕС влезе в
сила на 1 юли 2013 г.
Споразумението
за
партньорство
и сътрудничество
с Руската
федерация
има по-специално
за цел да
насърчи
търговията и
инвестициите,
включително
търговията с
транспортни
услуги, и
установява
рамка за
сътрудничеството
в различни
сектори,
която се ограничава
до общо
икономическо,
финансово и
техническо
сътрудничество.
Поради това,
съгласно
приложимите
процесуални
правни
основания,
протоколът
следва да
бъде
подписан и сключен
от
Европейския
съюз въз
основа на член 6,
параграф 2 от
Акта за
присъединяване
на Република
Хърватия, от
една страна,
и на член 91, член
100, параграф 2 и
членове 207 и 212
от ДФЕС, от
друга страна.
Комисията
счита
резултатите
от преговорите
за
задоволителни
и отправя към
Съвета искане:
–
да
препоръча
решение на
Съвета за
одобряване
на сключването
от
Европейската
комисия, от
името на
Европейската
общност за
атомна
енергия, на
протокол към
Споразумението
за
партньорство
и
сътрудничество
за
установяване
на партньорство
между
Европейските
общности и техните
държави
членки, от
една страна,
и Руската
федерация, от
друга страна,
с оглед на присъединяването
на Република
Хърватия към
Европейския
съюз.
Европейският
парламент ще
бъде
призован да
даде своето
съгласие по
този
протокол.
Препоръка
за
РЕШЕНИЕ
НА СЪВЕТА
за
одобряване
на
сключването
от Европейската
комисия, от
името на
Европейската
общност за
атомна
енергия, на
протокол към
Споразумението
за
партньорство
и
сътрудничество
за
установяване
на
партньорство
между Европейските
общности и
техните
държави членки,
от една
страна, и
Руската
федерация, от
друга страна,
с оглед на
присъединяването
на Република
Хърватия към
Европейския съюз

СЪВЕТЪТ
НА
ЕВРОПЕЙСКИЯ
СЪЮЗ,
като
взе предвид
Договора за
създаване на Европейската
общност за
атомна
енергия, и по-специално
член 101,
параграф 2 от
него,
като
взе предвид
препоръката
на Европейската
комисия,
като
има предвид,
че:
(1)       Съгласно
член 6, параграф 2
от Акта за
присъединяване
на Република
Хърватия
присъединяването
на Република
Хърватия към
Споразумението
за партньорство
и
сътрудничество
за
установяване
на
партньорство
между
Европейските
общности и
техните
държави
членки, от
една страна,
и Руската
федерация, от
друга страна[2]
(„Споразумението“)
трябва да
бъде
одобрено чрез
сключване на
протокол към
Споразумението
(„Протоколът“).
(2)       На 14
септември
2012 г. Съветът
упълномощи
Комисията да
започне
преговори
със
съответните
трети
държави[3].
Преговорите с
Руската
федерация
бяха
приключени
успешно. Това
беше
потвърдено с
размяна на
писма на
24 септември
2013 г.
(3)       Сключването
на протокола
от Комисията
следва да
бъде
одобрено по
отношение на
въпросите,
попадащи в
областите на
компетентност
на Европейската
общност за
атомна
енергия.

(4)       Подписването
и
сключването
на Протокола подлежи
на отделна
процедура
във връзка с въпросите,
попадащи в
сферата на
компетентност
на Съюза и неговите
държави
членки.

ПРИЕ
НАСТОЯЩОТО
РЕШЕНИЕ:
Член
единствен
С
настоящото
се одобрява
сключването
от
Европейската
комисия,
действаща от
името на
Европейската
общност за
атомна
енергия, на
Протокола към
Споразумението
за
партньорство
и сътрудничество
за
установяване
на
партньорство
между
Европейските
общности и
техните държави
членки, от
една страна,
и Руската
федерация, от
друга страна,
с оглед на
присъединяването
на Република
Хърватия към
Европейския
съюз.
Текстът
на протокола
е приложен
към решението
за
подписването
му.
Съставено
в Брюксел на […] година.
                                                                       За
Съвета
                                                                       Председател
[1]               Решение
на Съвета за
разрешаване
на започването
на преговори
за
адаптиране
на споразуменията,
подписани
или сключени
между Европейския
съюз, или
Европейския
съюз и неговите
държави
членки, и
една или
повече трети
държави или
международни
организации
с оглед на
присъединяването
на Република
Хърватия към
Европейския
съюз
(Документ на
Съвета № 13351/12 LIMITED).
[2]               ОВ L 327, 28.11.1997 г.,
стр. 3.
[3]               Решение
на Съвета за
разрешаване
на започването
на преговори
за
адаптиране
на споразуменията,
подписани
или сключени
между
Европейския
съюз, или
Европейския
съюз и
неговите
държави
членки, и
една или
повече трети
държави или
международни
организации
с оглед на
присъединяването
на Република
Хърватия към
Европейския
съюз
(Документ на
Съвета № 13351/12 LIMITED).


title: Препоръка на Съвета от 12 юли 2011 година относно Националната програма за реформи на Обединеното кралство за 2011 г. и съдържаща становище на Съвета относно актуализираната Програма за конвергенция на Обединеното кралство за периода 2011—2014 г.

text:
               23.7.2011

               BG

               Официален вестник на Европейския съюз

               C 217/12

         ПРЕПОРЪКА НА СЪВЕТА
   от 12 юли 2011 година
   относно Националната програма за реформи на Обединеното кралство за 2011 г. и съдържаща становище на Съвета относно актуализираната Програма за конвергенция на Обединеното кралство за периода 2011—2014 г.
   2011/C 217/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз и по-специално член 121, параграф 2 и член 148, параграф 4 от него,
   като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на иномомическите политики (1), и по-специално член 9, параграф 3 от него,
   като взе предвид препоръката на Европейската комисия,
   като взе предвид заключенията на Европейския съвет,
   като взе предвид становището на Комитета по заетостта,
   след консултация с Икономическия и финансов комитет,
   като има предвид, че:

               (1)

               На 26 март 2010 г. Европейският съвет постигна съгласие по предложението на Европейската комисия да се започне изпълнението на нова стратегия за работни места и растеж — стратегията „Европа 2020“ — въз основа на засилена координация на икономическата политика, съсредоточена върху ключовите области, в които е необходимо да се предприемат действия за повишаване на потенциала на Европа за устойчив растеж и конкурентоспособност.

               (2)

               На 13 юли 2010 г. Съветът прие препоръка относно общите насоки за икономическите политики на държавите-членки и на Съюза (за периода 2010—2014 г.), а на 21 октомври 2010 г. прие решение относно насоките за политиките на държавите-членки по заетостта (2), като заедно двата акта представляват „интегрирани насоки“. Държавите-членки бяха приканени да се съобразят с интегрираните насоки при провеждането на националните си икономически политики и политики по заетостта.

               (3)

               На 12 януари 2011 г. Комисията прие първия годишен обзор на растежа, с което постави началото на нов цикъл на икономическото управление в ЕС и на първия европейски семестър за предварителна интегрирана координация на политиката съгласно стратегията „Европа 2020“.

               (4)

               На 25 март 2011 г. Европейският съвет утвърди приоритетите за фискалната консолидация и структурната реформа (в съответствие със заключенията на Съвета от 15 февруари и 7 март 2011 г. и въз основа на годишния обзор на растежа, изготвен от Комисията). Той подчерта необходимостта да се даде приоритет на възстановяването на стабилността на бюджетите и фискалната устойчивост, намаляването на безработицата чрез реформи на пазара на труда и полагането на нови усилия за повишаване на растежа. Европейският съвет поиска от държавите-членки да отразят тези приоритети в конкретни мерки, които да бъдат включени в техните програми за стабилност или в програмите за конвергенция и в националните програми за реформи.

               (5)

               На 28 април 2011 г. Обединеното кралство представи актуализация за 2011 г. на своята Програма за конвергенция която обхваща периода 2011—2014 г., както и своята Национална програма за реформи за 2011 г. Двете програми бяха оценени едновременно, за да бъдат отчетени взаимовръзките между тях. За първи път програмата за конвергенция на Обединеното кралство съдържа илономически и фискални предвиждания, изготвено от новата, независима Служба за бюджетна отговорност (СБО), която е подобрение на фискалната рамка на Обединеното кралство, което може да бъде приветствано.

               (6)

               Обединеното кралство се оказа особено засегнато от международната финансова криза поради своя мащабен и глобално интегриран финансов сектор и високите дългове на домакинствата. През 2008 г. БВП се понижи с 0,1 %, а през 2009 г. — с 4,9 %. Британското правителство предприе масирана интервенция в подкрепа на банковия сектор и предостави извънредна допълнителна ликвидност за целия сектор. За две години държавният дефицит се повиши с 8,5 процентни пункта и през 2009 г. достигна 11,2 % от БВП. Безработицата нарасна от 5,3 % през 2007 г. до 7,6 % през 2009 г. През четвъртото тримесечие на 2009 г. бе възстановена тенденцията на тримесечния растеж, макар че БВП остава под върховото равнище от периода преди кризата. Според краткосрочните прогнози се очаква умерен растеж в резултат на високи корпоративни инвестиции и възвръщаемост в нетния износ, предизвикана от обменните валутни курсове. Растежът обаче ще бъде възпрепятстван от слаб или отрицателен ръст в потреблението на домакинствата и публичното потребление. Очаква се през 2011 г. инфлацията да се задържи много над заявената цел от 2 %, отразявайки увеличението на ДДС и по-високите цени на вноса и енергията, а през 2012 г. да отбележи понижение. Възможно е високата инфлация да доведе до спад в реалните доходи, тъй като ръстът на заплатите остава нисък. Основните рискове, съпътстващи прогнозите, са свързани с евентуалното нереализиране на възвращаемостта на корпоративните инвестиции или нетния износ и с обстоятелството, че постоянната висока инфлация може да попречи при прилагането на парична политика за компенсиране на по-ниските държавни разходи.

               (7)

               Въз основа на оценката на актуализираната програма за конвергенция съгласно Регламент (ЕО) № 1466/97 становището на Съвета е, че залегналият в основата на бюджетните прогнози макроикономически сценарий е реалистичен, с изключение на донякъде оптимистичните предвиждания за 2012 г. Програмата за конвергенция не съдържа средносрочната цел, предвидена в кодекса за поведение, въпреки че тя може да бъде изведена от заложените в програмата задачи. Целта на бюджетната стратегия е дефицитът да се намали от 9,9 % през 2010—2011 г. до 1,7 % през 2015—2016 г., най-вече чрез ограничаване на разходите — стратегия, съответстваща на данните за фискална консолидация, която подпомага растежа. В програмата за конвергенция се планира намаляване на дефицита под референтната стойност от 3 % до определения от Съвета краен срок 2014—2015 г. Изхождайки от дълговото съотношение от 78,7 % за периода 2010—2011 г. бюджетните прогнози в програмата за конвергенция сочат, че до 2013—2014 г. това съотношение ще нарасне до 87,2 %, след което ще започне бавно да намалява. Средногодишното фискално усилие за периода между 2010—2011 г. и 2014—2015 г е 1,6 %. Макар този показател да е малко под препоръчания през декември 2009 г. от Съвета (1,75 % от БВП), той е адекватен предвид обстоятелството, че консолидационните усилия стартират от значително по-нисък от очакваното бюджетен дефицит за периода 2009—2010 г., поради което показателят съответства на целта за намаляване на номиналния дефицит под референтните стойности до 2014—2015 г. Съгласно последната оценка на Комисията, рисковете по отношение на дългосрочната устойчивост на публичните финанси са високи.
               Дългосрочната цена на застаряването на населението е над средното равнище за ЕС, а текущото състояние на бюджета допълнително утежнява разходите, свързани със застаряването. Въз основа на сегашната фискална позиция има вероятност до 2020 г. дългът да нарасне до 128 %. Независимо че цялостното прилагане на програмата за конвергенция ще е достатъчно условие той да започне да намалява, до 2020 г. равнището му ще се запази над 80 %. Освен своите планове за консолидация, правителството на Обединеното кралство обяви мерки, които ще подпомогнат устойчивостта в дългосрочен план; тези мерки включват изтегляне напред на датата на въвеждането на планираното увеличаване на възрастта за пенсиониране от 65 на 66 години и промени в метода за преоценка на определени обезщетения и данъчни прагове.

               (8)

               Едно от основните предизвикателства продължава да бъде свързано с прилагането на предложената фискална консолидация. От решаващо значение за възстановяването на устойчива фискална позиция е да се гарантира, че няма да бъдат допуснати отклонения от публикуваните разходни планове. В този контекст традиционно ниските дялове на инвестициите в публичната инфраструктура и особено по отношение на транспорта сочат, че трябва да се даде приоритет на разходите, насърчаващи растежа. Предвиденото в програмата за конвергенция гарантиране на достатъчни първични излишъци в средносрочен план ще подобри устойчивостта на публичните финанси.

               (9)

               Благодарение на своя гъвкав пазар на труда Обединеното кралство успя да се справи сравнително добре със значителното свиване на БВП по време на кризата. От увеличаването на безработицата обаче най-силно засегнати се оказаха младите хора: между 2008 г. и 2010 г. безработицата сред тях нарасна от 15 % до почти 20 %. Незадоволителните показатели на пазара на труда по отношение на младите хора са свързани с по-общи и структурни недостатъци в предлагането на квалифициран труд. В Обединеното кралство делът на младежите на възраст между 18 и 24 години, напускащи преждевременно училище или центровете за професионално обучение, е 15,7 %, което надхвърля средния показател за ЕС от 14,4 %. Макар страната да се отличава със значителен дял висококвалифицирани лица на възраст между 25 и 64 години, съществуват някои проблеми при групата на средноквалифицираните, чийто процент понастоящем е под средните европейски показатели. Друго важно предизвикателство, свързано с пазара на труда в Обединеното кралство, е високият процент деца, живеещи в безработни семейства — техният дял е най-високият в ЕС –17,5 % спрямо общия среден показател за ЕС от 10,2 %. Проблемът е особено сериозен при семействата с един родител и се дължи на слабите финансови стимули и липсата на достъпни възможности за грижи за децата: над 32 % от лицата с родителски задължения са неактивни или работят на непълно работно време поради липса на услуги, насочени към подпомагане на грижите за децата (този показател надвишава с 4 процентни пункта средния за ЕС).

               (10)

               В десетилетието преди кризата бе отбелязан подем в цените на недвижимите имоти в Обединеното кралство. След кризата бе отчетен рязък спад на цените, които впоследствие отбелязаха частично възстановяване и понастоящем са на безпрецедентно високи нива. Сделките с недвижими имоти отбелязаха рязък спад и се задържаха на много ниско равнище. Бумът в цените на жилищните имоти допринесе за същественото повишаване на задлъжнялостта на домакинствата и незначителния ръст в тяхното потребление в десетилетието преди кризата. Сривът на жилищните транзакции причини спад в приходите от данъци върху тези сделки, което допълнително влоши фискалната позиция на Обединеното кралство. Проблемите, свързани с пазара на недвижими имоти в страната, обуславят значителните разходи за субсидии за жилищно настаняване и високия процент хора, живеещи в субсидирани от държавата жилища. Обединеното кралство обяви реформи в своята система за планиране и нормативната уредба, уреждаща отпускането на жилищни заеми. Тъй като това предизвикателство е от значение за всички сектори на британската икономика, е необходимо съответните мерки да се използват за разработване на по-комплексен пакет от реформи, включително в пазара на жилищните заеми и данъчното облагане на недвижимата собственост, с които да се потърси разрешение на проблемите.

               (11)

               Възобновяването на частните инвестиции ще бъде съществен компонент в необходимото преструктуриране на икономиката и отдалечаването ѝ от вътрешното потребление и в насърчаването на производителността. Проучванията показват, че наличните кредити и разходите по тях представляват значителна пречка за инвестициите и плановете за разширяване в частния сектор, особено при по-малките дружества, които разчитат на финансиране от страна на банките. От края на 2009 г. се отчита отрицателен годишен ръст на заемите, предоставяни на малки и средни предприятия (МСП), като свиването при заемите за малките предприятия е още по-драстично. Освен това, макар да изглежда, че за средните предприятия отклоненията над референтните стойности са се стабилизирали, при малките предприятия те са отбелязали известно увеличение. Неотдавна Обединеното кралство въведе серия от мерки за подобряване на достъпа на МСП до финансиране, включително държавно спонсорирани инвестиционни средства, и за постигане на споразумение с британски банки, изискващо от тях да увеличат своето брутно кредитиране на МСП. Важно е да се отчетат предизивикателствата от страната на търсенето, като бизнеса също ще трябва да изпълни своята роля за реализирането на схемите, които са му били предоставени на разположение. За да се намери решение, което да продължи да работи без системна намеса от страна на правителството, е необходима по-нататъшна реформа с цел подобряване на конкуренцията в банковия сектор и улесняване на по-нататъшното развитие на пазарите за небанково финансиране, достъпно за малките и средните предприятия.

               (12)

               Комисията направи оценка на програмата за конвергенция и на националната програма за реформи. Тя взе предвид не само тяхното значение за провеждането на устойчива фискална и социално-икономическа политика в Обединеното кралство, но също и тяхното съответствие с правилата и насоките на ЕС предвид необходимостта от засилване на цялостното икономическо управление на ЕС чрез принос на равнище ЕС към бъдещите национални решения. Комисията е на мнение, че програмите начертават амбициозни мерки за намаляване на дефицита и насърчава правителството да продължи прилагането на планираните действия. Следва да се предприемат допълнителни действия за реформиране на пазара на жилища, за ограничаване на безработицата сред младите хора, за намаляване на лицата, които напускат преждевременно училище, за разрешаване на проблема с децата, живеещи в безработни семейства, и за подобряване на достъпа до кредитиране на частния сектор.

               (13)

               В контекста на настоящата оценка и предвид препоръката на Съвета по член 126, параграф 7 от Договора за функционирането на Европейския съюз от 2 юни 2010 г. Съветът разгледа актуализацията за 2011 г. на Програмата за конвергенция на Обединеното кралство, като становището му (3) е изразено по-специално в препоръки 1 и 2 по-долу. Като взе предвид заключенията на Европейския съвет от 25 март 2011 г., Съветът разгледа Националната програма за реформи на Обединеното кралство,

         ПРЕПОРЪЧВА на Обединеното кралство да предприеме следните действия в периода 2011—2012 г.:

               1.

               Да приложи планираната фискална консолидация с оглед през 2012—2013 г. да се постигне дефицит в размер на 6,2 % от БВП, което да отговаря на препоръките на Съвета за коригиране на прекомерния дефицит и за намаляване на високите стойности на публичния дълг след коригирането на прекомерния дефицит в края на програмата. Да гарантира, че няма да настъпи отклонение от амбициозните цели за съкращаване на разходите, с което да се засили дългосрочната устойчивост и вследствие на това да се даде приоритет на разходите, насърчаващи растежа.

               2.

               Да разработи програма за реформи, която да противодейства на дестабилизиращия ефект на цикличните промени в цените на жилищата върху публичните финанси, финансовия сектор и икономиката, с цел да се облекчат трудностите, свързани с достъпността и потребността от държавни субсидии за жилищно настаняване. Биха могли да бъдат взети предвид широк набор мерки и инструменти на политиката, включително реформи на пазара на жилищни заеми, финансовото регулиране, данъците върху недвижимата собственост и системата за планиране, за да се избегне прекомерното колебание.

               3.

               Да предприеме до 2012 г. действия за гарантиране наличието на по-голям дял млади хора с подходяща квалификация, които да навлизат на пазара на труда, както и да подобри шансовете за наемане на лица на възраст 18—24 години, които са напуснали системите на образование или обучение без придобиване на квалификация. Да разреши проблема с недостига на квалифицирана работна ръка чрез повишаване дела на хората, придобиващи средна квалификация, в съответствие с потребностите на пазара на труда.

               4.

               Да вземе мерки в рамките на текущите бюджетни планове за намаляване на броя на безработните домакинства, като насочи вниманието си към онези, които са неактивни поради грижи за близки, включително самотните родители.

               5.

               Да вземе вече обявените мерки и да продължи да работи за подобряване достъпността на банковото и небанковото финансиране за частния сектор, и по-специално за МСП, като същевременно отчита потенциалните предизвикателства от страната на търсенето. Да насърчава конкуренцията в банковия сектор и да търси с пазарни средства начини за подобряване на достъпа до небанково финансиране като рисков капитал и емитиран на публичните пазари дълг.

      Съставено в Брюксел на 12 юли 2011 година.

            За Съвета

            Председател

         J. VINCENT-ROSTOWSKI

      (1)  ОВ L 209, 2.8.1997 г., стр. 1.

      (2)  Продължават да се прилагат и през 2011 г. с Решение 2011/308/ЕС на Съвета от 19 май 2011 г. относно насоките за политиките за заетост на държавите-членки (ОВ, L 138, 26.5.2011 г., стр. 56).

      (3)  Предвидено в член 9, параграф 3 от Регламент (ЕО) № 1466/97.


title: Препоръка на Съвета от 9 юли 2013 година относно националната програма за реформи на Франция за 2013 г. и съдържаща становище на Съвета относно програмата за стабилност на Франция за периода 2012—2017 г.

text:
               30.7.2013

               BG

               Официален вестник на Европейския съюз

               C 217/27

      ПРЕПОРЪКА НА СЪВЕТА

   от 9 юли 2013 година
   относно националната програма за реформи на Франция за 2013 г. и съдържаща становище на Съвета относно програмата за стабилност на Франция за периода 2012—2017 г.
   2013/C 217/08
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 121, параграф 2 и член 148, параграф 4 от него,
   като взе предвид Регламент (ЕО) № 1466/97 на Съвета от 7 юли 1997 г. за засилване на надзора върху състоянието на бюджета и на надзора и координацията на икономическите политики (1), и по-специално член 5, параграф 2 от него,
   като взе предвид Регламент (ЕС) № 1176/2011 на Европейския парламент и на Съвета от 16 ноември 2011 г. относно предотвратяването и коригирането на макроикономическите дисбаланси (2), и по-специално член 6, параграф 1 от него,
   като взе предвид препоръката на Европейската комисия,
   като взе предвид заключенията на Европейския съвет,
   като взе предвид становището на Комитета по заетостта,
   като взе предвид становището на Икономическия и финансов комитет,
   като взе предвид становището на Комитета по социална защита,
   като взе предвид становището на Комитета по икономическа политика,
   като има предвид, че:

               (1)

               На 26 март 2010 г. Европейският съвет постигна съгласие по предложението на Комисията да се започне изпълнението на нова стратегия за работни места и растеж — стратегията „Европа 2020“ — въз основа на засилена координация на икономическата политика, която е съсредоточена върху ключовите области, в които е необходимо да се предприемат действия за повишаване на потенциала за устойчив растеж и конкурентоспособността на Европа.

               (2)

               На 13 юли 2010 г. Съветът прие препоръка относно общите насоки за икономическите политики на държавите-членки и на Съюза (за периода 2010—2014 г.), а на 21 октомври 2010 г. прие решение относно насоки за политиките за заетост на държавите-членки (3), като заедно двата акта представляват т.нар. „интегрирани насоки“. Държавите-членки бяха приканени да се съобразят с интегрираните насоки при провеждането на националните си икономически политики и политиката по заетостта.

               (3)

               На 29 юни 2012 г. държавните и правителствените ръководители на държавите-членки взеха решение относно „Пакт за растеж и работни места“, с който се предоставя съгласувана рамка за действие на равнището на отделните държави, ЕС и еврозоната, като се използват всички възможни лостове, инструменти и политики. Те взеха решение относно действията, които трябва да бъдат предприети на равнището на държавите-членки, като изразиха пълната си ангажираност с постигането на целите на стратегията „Европа 2020“ и с изпълнението на специфичните за държавите препоръки.

               (4)

               На 10 юли 2012 г. Съветът прие препоръка (4) („препоръка за 2012 г.“) относно националната програма за реформи на Франция за 2012 г. и даде становището си относно актуализираната програма за стабилност на Франция за периода 2012—2016 г.

               (5)

               На 28 ноември 2012 г. Комисията прие годишния обзор на растежа, с което постави началото на европейския семестър за 2013 г. за координация на икономическите политики. Също на 28 ноември 2012 г. въз основа на Регламент (ЕС) № 1176/2011 Комисията прие Доклад за механизма за предупреждение, в който беше посочено, че Франция ще бъде една от държавите-членки, за които ще се извърши задълбочен преглед.

               (6)

               Европейският парламент участва надлежно в Европейския семестър в съответствие с Регламент (ЕО) № 1466/97 и на 7 февруари 2013 г. прие Резолюция относно аспектите, свързани със заетостта и социалните въпроси, в Годишния обзор на растежа за 2013 г. и Резолюция относно приноса към Годишния обзор на растежа за 2013 г.

               (7)

               На 14 март 2013 г. Европейският съвет одобри приоритетите, насочени към осигуряване на финансова стабилност, фискална консолидация и действия за стимулиране на растежа. Той подчерта необходимостта от продължаване на диференцираната фискална консолидация, благоприятстваща растежа, възстановяване на нормалните условия за отпускане на заеми за икономиката, насърчаване на растежа и конкурентоспособността, справяне с безработицата и социалните последици от кризата и модернизиране на публичната администрация.

               (8)

               На 10 април 2013 г. Комисията публикува резултатите от своя задълбочен преглед за Франция в съответствие с член 5 от Регламент (ЕС) № 1176/2011. Анализът на Комисията дава основание да се заключи, че във Франция са налице макроикономически дисбаланси, които трябва да бъдат следени и за които са необходими решителни политически действия. По-специално трайно внимание заслужават процесите, свързани с влошаването на търговския баланс и конкурентоспособността, предизвикано от ценови и неценови фактори, и също така в контекста на все по-неблагоприятни външни позиции и висок публичен дълг, така че да се намали рискът от неблагоприятни последици за функционирането на френската икономика и на икономическия и паричен съюз, особено като се има предвид мащабът на френската икономика.

               (9)

               На 30 април 2013 г. Франция представи своята национална програма за реформи за 2013 г. и своята програма за стабилност за периода 2012—2017 г. Двете програми бяха оценени едновременно, за да бъдат отчетени взаимовръзките между тях.

               (10)

               Въз основа на оценката на програмата за стабилност в съответствие с Регламент (ЕО) № 1466/97 Съветът е на мнение, че въпреки значителните усилия за консолидация, които сведоха номиналния дефицит от 7,5 % от БВП през 2009 г. до 4,8 % през 2012 г., не се очаква Франция да коригира прекомерния си дефицит до 2013 г., както Съветът препоръча на 2 декември 2009 г. Това е свързано по-специално с икономическата среда, която е по-лоша, отколкото се очакваше по времето, когато препоръката на Съвета от 2 декември 2009 г. беше приета. Това обстоятелство беше само частично компенсирано от извънредни приходи, а усилията бяха до известна степен разсрочени. Макроикономическият сценарий в основата на бюджетните прогнози в програмата за стабилност е реалистичен за 2013 г., но е твърде оптимистичен за 2014 г. По-специално органите очакват, че след застой през 2012 г. (0 %) и 2013 г. (+ 0,1 %) БВП ще нарасне с 1,2 % през 2014 г., като се предполага вземането на бюджетни мерки за свеждането на дефицита по консолидирания държавен бюджет до 2,9 % от БВП през 2014 г. В сравнение с това, прогнозите на Комисията са, че БВП ще нарасне с 1,1 % през 2014 г., като се основават на допускането, че няма да има промяна в провежданата политика. Това е сценарий, който отчита единствено мерки, които са приети или са достатъчно конкретизирани, и следователно се прогнозира дефицит от 4,2 % от БВП през 2014 г. Основната цел на бюджетната стратегия, заложена в програмата за стабилност, е да се постигне средносрочната бюджетна цел (СБЦ) — балансиран бюджет в структурно изражение, както беше и в програмата за стабилност за 2012—2016 г. Тя е по-амбициозна, отколкото се изисква от Пакта за стабилност и растеж. Целевата година за постигане на СБЦ е 2016 г. за разлика от 2015 г. в програмата за стабилност за 2012—2016 г.
               Планираният номинален дефицит, определен от програмата за стабилност, е в съответствие с корекция на прекомерния дефицит до 2014 г., което е една година след променения краен срок, определен от Съвета съгласно процедурата при прекомерен дефицит (ППД) за 2 декември 2009 г. Предвид твърде оптимистичната прогноза за растежа в програмата за стабилност за 2014 г., освен ако не бъдат взети допълнителни мерки за съществено повишаване на усилията за посочената година, Съветът смята, че фискалната консолидация, предвидена от органите, не е съвместима с действително коригиране на прекомерния дефицит до 2014 г. Липсват също подробности за планираните икономии и допълнителни приходи. При тези обстоятелства трябва да бъдат уточнени мерки за 2014 г. и 2015 г., за да се гарантира надеждно, че прекомерният дефицит ще бъде коригиран най-късно до 2015 г., както се препоръчва от Съвета. През 2016 г. структурното салдо, преизчислено от службите на Комисията, се очаква да бъде -0,4 % от БВП (-0,3 % през 2017 г.) и по този начин СБЦ няма да бъде постигната до края на програмния период. Очаква се през 2016 година напредъкът по отношение на СБЦ да представлява 0,3 % от БВП, което е под целевия показател от 0,5 % от БВП. От началото на кризата консолидираният държавен дълг нарасна значително. Съотношението на дълга към БВП, което беше на равнище от 64,2 % през 2007 г., достигна 90,2 % през 2012 г. и се предвижда до 2014 г. да се увеличи допълнително до 96,2 % според прогнозата на службите на Комисията от пролетта на 2013 г. Органите очакват съотношението на дълга към БВП да достигне своя максимум от 94,3 % от БВП през 2014 г. и след това да спадне до 88,2 % през 2017 г. От 2016 г. Франция ще бъде в преходен период по отношение на спазването на критерия за дълга.

               (11)

               Предвид високия дълг, който продължава да нараства, и факта, че крайният срок за коригиране на прекомерния дефицит се удължава отново до 2015 г., още по-важно е стриктното изпълнение на бюджета за 2013 г. и неотклонното полагане на значителни усилия за консолидация през следващите години. По-специално от решаващо значение е увеличаването на публичните разходи на Франция да бъде значително по-бавно от растежа на потенциалния БВП, тъй като до момента подобренията на структурния дефицит са основани главно на приходите. В това отношение текущият преглед на публичните разходи („Modernisation de l’action publique“), в чийто обхват освен централното управление са включени местното управление и администрацията на социалното осигуряване, следва да предостави указания за допълнително подобряване на ефективността на публичните разходи. Съществува и възможност за допълнително рационализиране на различните административни нива и компетентности, за да се постигнат допълнителни синергии, повишена ефективност и икономии. В планирания нов закон за децентрализация следва да се предвидят мерки по този въпрос. С оглед на очакваното увеличение в средносрочен и дългосрочен план на публичните разходи за здравеопазване са необходими по-строг контрол и ефективност на бъдещите публични разходи в тази област, по-специално що се отнася до разходите за фармацевтични продукти и административните разходи. Според последните прогнози на Консултативния съвет по пенсиите („Conseil d'orientation des retraites“) до 2018 г. в пенсионната система ще има устойчиви дефицити, което е в противоречие с реформата от 2010 г., целяща постигането на балансирана система към посочения момент. Освен това частичното отстъпление от реформата от 2010 г. е в разрез с препоръката за 2012 г. Следователно и през 2020 г. в пенсионната система ще са налице големи дефицити и са необходими спешно нови политически мерки за излизане от това положение, като в същото време се запази адекватността на системата.
               Тези мерки биха могли да включват допълнително увеличаване на пенсионната възраст за получаване на минимална или пълна пенсия, както и на осигурителния стаж за пълна пенсия, адаптиране на правилата за индексиране и преразглеждане на многобройните понастоящем изключения от общата схема за специални категории работници. Френското правителство е решило напълно да асоциира социалните партньори в очертаването на реформата и разширяването на нейното авторство. Като се има предвид неговото отрицателно въздействие върху разходите за труд, увеличаването на размера на социално-осигурителните вноски следва да бъде избегнато. С оглед на предизвикателството в областта на публичните финанси, пред което е изправена Франция, от решаващо значение е допълването на бюджетните мерки с по-големи усилия за провеждането на структурни реформи с цел подкрепа и увеличаване на потенциала за дългосрочен растеж на френската икономика.

               (12)

               Както е видно от задълбочения преглед за 2013 г., конкурентоспособността на Франция продължава да бъде сериозно предизвикателство, за което е показателен силно ерозиралият дял на страната на експортните ѝ пазари през последните години. През ноември 2012 г. правителството предложи няколко политически мерки в контекста на „Пакта за конкурентоспособност“. Въвеждането на данъчен кредит по корпоративното облагане (crédit d’impôt pour la compétitivité et l’emploi — CICE) с планиран целогодишен ефект в размер на 20 милиарда евро е важна стъпка, която следва да допринесе за намаляване на разходите за труд. Има поле за допълнителни действия, тъй като новият данъчен кредит не намалява повече от наполовина разликата между френската данъчна тежест на нивото на средната работна заплата и средното равнище за ОИСР. Освен това приетите от 2010 г. насам бюджетни мерки, които засягат дружествата, включително намаляването на данъчните разходи, доведоха до цялостно увеличение на данъчното облагане на предприятията, дори и коригирани за CICE. Макар и ограничено, увеличаването на минималната работна заплата, решено през юли 2012 г., може да се отрази отрицателно на създаването на работни места и конкурентоспособността, както беше подчертано в препоръката от 2012 г. В периода 2002—2012 г. минималното часово работно заплащане се увеличи с 38 % (16 % в реално изражение). Работодателите са частично компенсирани за високото равнище на минималната работна заплата, която представлява 60 % от средната заплата, чрез тяхното освобождаване от няколко социално-осигурителни вноски. В тази връзка свързаните разходи за публичните финанси се увеличиха бързо между 1992—2002 г. и се стабилизираха на 1 % от БВП. Освен това алтернативните инструменти, като например схемите за подпомагане на доходите („Prime pour l'emploi“ и „Revenu de solidarité active“), са по-ефикасни инструменти от минималната работна заплата за справяне с бедността сред работещите.

               (13)

               Що се отнася до неценовата конкурентоспособност, при все че правителството наскоро потвърди своята стратегия за износа, подпомагането на развитието на ориентирани към износа мрежи и партньорства би насърчило интернационализирането на малките и средните предприятия (МСП). В по-общ план биха могли да се вземат мерки, за да се гарантира, че бизнес средата е благоприятна за растежа на МСП. Въпреки значителните усилия, положени от дружествата в сектори с интензивна научноизследователска и развойна дейност, както и мащабната правителствена подкрепа (напр. данъчен кредит за научноизследователска дейност), секторите на високите и средните технологии представляват само скромен и намаляващ дял на френската икономика. Следователно е необходимо допълнително да се насърчават създаването и растежа на МСП и средни по размер дружества (ETI) в тези сектори чрез подобряване на рамковите условия, които поощряват иновациите и предприемачеството. Политиката по отношение на клъстерите, разработена с цел да се установи връзка между научните изследвания в публичния сектор и частни дружества, също би могла да бъде допълнително насочена към използване с търговска цел на изследването, развитието и иновациите, положителни странични ефекти между частни дружества, разположени в близост помежду си и интернационализация на МСП. Освен това докторантурите и изследователският опит следва да бъдат в достатъчна степен привлекателни, така че да поощряват допълнително връзките между частните дружества и изследователските институции.

               (14)

               По отношение на услугите през 2012 г. се наблюдава само ограничен напредък. По-специално не бе стартирана никаква хоризонтална реформа за премахване на неоснователните ограничения в регулираните сектори и професии. Много доставчици на професионални услуги все още са изправени пред ограничения, що се отнася до тяхната правна форма и акционерна структура (като ограничения на собствеността върху капитала за ветеринарните лекари и адвокатите). В редица сектори (като таксиметрови услуги, някои професии в областта на здравеопазването, нотариуси и други юридически професии) продължават да съществуват други значителни препятствия пред навлизането в професия или нейното упражняването (като например забрана на реклама, квоти или териториални ограничения). Секторът на търговията на дребно е все още предмет на множество разпоредби, като например утежнени и отнемащи време процедури за даване на разрешение за изграждане на обекти за търговия на дребно. Освен това съществуващата забрана за продажба на цени под разходите предизвиква редица изкривявания, като целта да бъдат подкрепени производителите и малките обекти за търговия на дребно може да бъде ефективно постигната чрез не толкова изкривяващи мерки. Тези прекомерни ограничения в регулираните сектори и професии тежат върху конкуренцията и водят към повишаване на техните цени. Както показва задълбоченият преглед, по-високите цени в междинните услуги, на които се пада близо една четвърт от производствените разходи в производствения сектор, в крайна сметка оказват въздействие върху външната конкурентоспособност на френските дружества. През 2012 г. беше постигнат ограничен напредък по отношение на мрежовите индустрии. Френският пазар на електроенергия е все още един от пазарите в Съюза с най-висока концентрация. Регулираните цени на електроенергията и природния газ нарушават конкуренцията и продължават да действат като пречка за навлизането на нови участници. Регулираните тарифи за небитовите клиенти следва да бъдат премахнати съгласно графика, определен с френските органи. По-големият междусистемен преносен капацитет със съседни страни и стартирането на тръжни процедури за концесии за производство на електроенергия от водни източници също биха допринесли за насърчаване на конкуренцията на пазара на електроенергия.
               В железопътния сектор пазарът на железопътни товарни превози се намира в спад от няколко години (като 17 % от обема в тонове/км е договорен в периода 2006—2011 г.), а железопътният пътнически транспорт не е отворен за конкуренция, с изключение на международните услуги. Предстоящата реформа следва да гарантира, че всеки нов „единен управител на инфраструктурата“ остава независим спрямо историческия оператор, за да се гарантира справедлив и недискриминационен достъп на нови участници.

               (15)

               Френската данъчна система остава сложна и неефективна поради широкия обхват на освобождаването от данъци и данъчните облекчения, а също и честите промени в законодателството. Въпреки усилията за намаляване и рационализиране на данъчните разходи, размерът на пропуснатите поради тях приходи продължава да е висок. Изборът на широкообхватна ниска ставка за корпоративния данък и личното подоходно облагане би бил по-благоприятен за растежа и социалното благополучие. Считано от януари 2014 г., междинната ставка на данъка върху добавената стойност (ДДС) ще се увеличи от 7 % на 10 %. Това е стъпка в правилната посока, но са необходими допълнителни усилия. Като цяло разходите, свързани с освобождаването от данъци и социални осигуровки продължават да бъдат много високи, като достигат до 10 % от БВП. Въпреки доказаната неефективност на някои намалени ставки на ДДС, като например ставките за ресторантьорски услуги, не са предприети достатъчно диференцирани политически мерки. Въвеждането на данъчния кредит CICE, финансиран отчасти посредством споменатото увеличаване на междинните, но и на стандартните ставки на ДДС, облекчава данъчната тежест върху трудовите доходи. Необходими са обаче допълнителни възможности за действие, по-специално за да се възстанови балансът по отношение на дела на данъците, свързани с опазването на околната среда. Миналата година Франция прие някои мерки по отношение на данъчните стимули, водещи до задлъжнялост, в корпоративното данъчно облагане. До 3 милиона евро лихвите се приспадат изцяло, като над този праг 15 % от размера на лихвите няма да се признават за целите на приспадането от облагаемата данъчна основа през 2013 г., дял който ще бъде повишен до 25 % — през 2014 г. Въпреки това, има възможност за по-нататъшно подобрение.

               (16)

               Процентът на безработицата нарасна от 9,7 % през 2010 г. на 10,2 % през 2012 г. Прогнозата на Комисията е, че процентът на безработица ще се увеличи до 10,6 % през 2013 г. и 10,9 % през 2014 г. поради неизменно слабия икономически растеж. На този фон сегментирането на френския пазар на труда продължава да бъде източник на безпокойство. Вероятността от преминаване от временна на постоянна работа беше само 10,6 % през 2010 г. в сравнение със средно 25,9 % за ЕС. В резултат на това е налице тенденция върху нискоквалифицираните работници в несигурните форми на заетост да пада тежестта на всеки процес на приспособяване на пазара на труда. През май 2013 г. беше приет закон въз основа на междуотрасловото споразумение (МОС) за осигуряването на работни места, сключено между социалните партньори през януари 2013 г. Той предвижда увеличаване на правата на работниците, намалява правната несигурност на уволненията и предвижда по-голяма гъвкавост за работодателите. Законът е положителна стъпка в посока на по-еластичен пазар на труда. По някои специфични въпроси действителното изпълнение на тази реформа, както и нейното въздействие е свързано с приемането на допълнителни отраслови споразумения, както и споразумения между предприятията, които са необходими преди споразумението да може да влезе напълно в сила.

               (17)

               Една шеста от младите хора във Франция напускат системата на образование и обучение без квалификация. Това е особено тревожно, защото в края на 2012 г. нивото на безработица сред младите хора беше 25,4 %, като най-нискоквалифицираните младежи са изложени на два пъти по-висок риск от безработица. Инициативите за насърчаване на чиракуването следва да достигат преди всичко до най-нискоквалифицираните млади хора. Хармонизирането на националните схеми в съответствие инициативата „Гаранция за младежта“, създадена с препоръката на Съвета от 22 април 2013 г. (5) би следвало да играе структурираща роля в намирането на отговор на тези предизвикателства. Въпреки реформите, започнати през 2009 г., процентът на участие на възрастните в учене през целия живот за Франция (5,7 % за 2012 г.; при нискоквалифицираните възрастни: 2,5 %) е под средното за ЕС равнище. Планираното прехвърляне на компетентности към регионалните съвети би могло да предостави възможност за преодоляване на слабостите на сегашната система. Въпреки значителното му повишаване, процентът на заетост при работниците на възраст между 55 и 64 години е все още нисък, среден за държавите-членки на ЕС (45,7 % през четвъртото тримесечие на 2012 г.) и запълнил само наполовина разликата до средния процент за заетост за ЕС от 2008 г. насам (от 7,4 пункта през 2008 г. до 3,8 пункта през 2012 г.). Безработицата сред по-възрастните нараства със същия процент като общата безработица. Въпреки че е стъпка в правилната посока, не е ясно до каква степен „договорите на поколението“ (contrats de génération) ще допринесат за заетостта на по-възрастните работници и улеснят връщането на работата на по-възрастните, търсещи работа. През 2012 г. френските публични разходи за обезщетения за безработица се повишиха с 5,3 %, като съгласно програмата за стабилност се очаква през 2013 г. да се увеличат с 6,1 %. Кумулираният дефицит на режима на обезщетения за безработица, който ще бъде почти 1 % от БВП през 2013 г., е знак за необходимостта от реформа на системата за обезщетения при безработица.
               По-специално някои елементи, като например условията за допустимост, постепенното намаляване на обезщетенията с времето или коефициентите на заместване за работниците с най-високите възнаграждения следва да бъдат адаптирани, за да се гарантира, че стимулите за работа са адекватни. Новото тристранно споразумение на публичните служби по заетостта (Pôle emploi) предвижда диференцирано проследяване на търсещите работа. Случаите, с които се занимават съветниците по заетостта, обаче се е увеличил допълнително поради покачващото се равнище на безработицата и преориентирането на стратегията на Pôle emploi е възпрепятствано от слабата икономическа ситуация. Като цяло е необходимо да се предприемат допълнителни действия с оглед на неблагоприятните икономически перспективи и очакваното допълнително увеличение на безработицата във Франция.

               (18)

               В рамките на европейския семестър Комисията направи цялостен анализ на икономическата политика на Франция. Тя извърши оценка на националната програма за реформи и на програмата за стабилност и представи задълбочен преглед. Тя взе предвид не само тяхното значение за провеждането на устойчива бюджетна и социално-икономическа политика във Франция, но и тяхното съответствие с правилата и насоките на ЕС предвид необходимостта от засилване на цялостното икономическо управление на Съюза чрез принос на равнището на Съюза към бъдещите решения на държавите-членки. Препоръките ѝ в рамките на европейския семестър са отразени в препоръки 1—6 по-долу.

               (19)

               С оглед на тази оценка Съветът разгледа програмата за стабилност, като становището му (6) е изразено по-специално в препоръка 1 по-долу.

               (20)

               С оглед на задълбочения преглед, направен от Комисията, и тази оценка Съветът разгледа националната програма за реформи и програмата за стабилност. Неговите препоръки по член 6 от Регламент (ЕС) № 1176/2011 са изразени в препоръки 1, 2, 3, 4, 5 и 6 по-долу.

               (21)

               В рамките на европейския семестър Комисията извърши също анализ на икономическата политика на еврозоната като цяло. Въз основа на това Съветът отправи конкретни препоръки към държавите-членки, чиято парична единица е еврото (7). Като държава, чиято парична единица е еврото, Франция също следва да гарантира пълното и навременно изпълнение на тези препоръки.

         ПРЕПОРЪЧВА на Франция да предприеме следните действия през периода 2013—2014 г.:

               1.

               Да засили и да провежда бюджетната стратегия през 2013 г. Да повиши надеждността на корекцията, като до есента на 2013 г. определи и приложи необходимите мерки за 2014 г. и след това, за да гарантира коригирането на прекомерния дефицит по устойчив начин най-късно до 2015 г., както и извършването на структурната корекция, посочена в препоръката на Съвета по процедурата при прекомерен дефицит. Да използва всички извънредни приходи за намаляване на дефицита. Трайната корекция на бюджетния дисбаланс изисква надеждно изпълнение на амбициозна програма за структурни реформи за увеличаване на капацитета за адаптиране и насърчаване на растежа и заетостта. Да поддържа курс на фискална консолидация, благоприятстваща растежа, и да увеличи допълнително ефективността на публичните разходи, по-специално като напредва по план с анализа на категориите разходи във всички подсектори на централното управление. Да предприеме действия чрез предстоящия закон за децентрализация, за да постигне по-добро взаимодействие и икономии между централните и местните органи на управление. След коригирането на прекомерния дефицит да извърши структурната корекция с адекватни темпове, за да изпълни СБЦ до 2016 г. До края на 2013 г. да предприеме мерки за балансирането на пенсионната система по устойчив начин не по-късно от 2020 г., например чрез адаптиране на правилата за индексиране, чрез увеличаване на осигурителния стаж за пълна пенсия, чрез допълнително увеличаване на възрастта за пенсиониране, чрез привеждане на възрастта за пенсиониране или пенсионните доходи в съответствие с промените в очакваната продължителност на живота и чрез преразглеждане на специалните режими, като същевременно се избягва увеличение на социално-осигурителните вноски на работодателите, и за повишаването на ефективността на разходите за здравеопазване, включително в областта на разходите за фармацевтични продукти.

               2.

               Да гарантира, че намаляването на трудовите разходи, произтичащи от „crédit d’impôt pour la compétitivité et l'emploi“, води до предвиждания размер и че никоя друга мярка няма да има обратен ефект. Да предприеме по-нататъшни действия за намаляване на разходите за труд, по-специално чрез допълнителни мерки за намаляване на социално-осигурителните вноски на работодателите в сътрудничество със социалните партньори. Да гарантира, че промените в минималното работно заплащане подпомагат конкурентоспособността и създаването на работни места, като се вземе предвид съществуването на схеми за подпомагане на заплащането и за освобождаване от социални осигуровки.

               3.

               Да предприеме по-нататъшни мерки за подобряване на бизнес средата и за развитие на капацитета за иновации и износ на предприятията, по-специално на МСП и дружества със среден размер. Да стартира по-специално обявената инициатива за опростяване на регулаторната уредба и да подобри рамковите условия за иновации чрез подобряване на трансфера на технологии и чрез търговската експлоатация на научните изследвания, включително чрез преориентиране на центровете за конкурентоспособност.

               4.

               Да предприеме действия за засилване на конкуренцията в услугите; да премахне неоснователните ограничения за достъп до професионалните услуги и тяхното упражняване, по-специално по отношение на правната форма, акционерната структура, квотите и териториалните ограничения; да предприеме действия за опростяване на получаването на разрешение за откриването за търговски обекти и за премахване на забраната на продажби на загуба; да премахне регулираните тарифи за електроенергия и природен газ за небитови клиенти и да увеличи междусистемния преносен капацитет със съседни страни; в железопътния сектор — да допусне конкуренция във вътрешния пътнически превоз.

               5.

               Да продължи усилията за опростяване на данъчната система и подобряване на нейната ефективност, като едновременно с това гарантира приемствеността на данъчните правила във времето. Да вземе допълнителни мерки за премахване на благоприятстването на задлъжнялостта в корпоративното облагане. Да повиши усилията за намаляване и рационализиране на данъчните разходи в областта на подоходното и/или корпоративното облагане, като същевременно намалява законоустановените ставки; да приближи намалените ставки на ДДС до стандартната ставка и да премахне неефективните намалени ставки. Да предприеме по-нататъшни мерки за прехвърляне на данъчната тежест от трудовите доходи към данъчното облагане, свързано с околната среда, или потреблението.

               6.

               Да приложи изцяло и незабавно и в сътрудничество със социалните партньори междуотрасловото споразумение от януари 2013 г., като се консултира със социалните партньори. Да предприеме по-нататъшни действия за борба със сегментирането на пазара на труда, по-специално за справяне със ситуацията на временно назначените работници. В сътрудничество със социалните партньори и в съответствие с националните практики да стартира спешно реформа на системата за обезщетения при безработица, за да се гарантира устойчивостта на системата, като едновременно с това се гарантира, че тя осигурява подходящи стимули за завръщане на работа. Да повиши процента на заетост на по-възрастните работници и да поощри участието им на пазара на труда. Да предприеме конкретни действия за подобряване на перспективите за работа на по-възрастните безработни, по-специално посредством специфични форми на консултиране и обучение. Да увеличи участието на възрастните в процеса на учене през целия живот, особено на най-нискоквалифицираните и на безработните. Да гарантира, че публичните служби по заетостта предоставят ефективно индивидуализирана подкрепа на безработните и че активните политики на пазара на труда са насочени ефективно към лицата в най-неравностойно положение. Да предприеме допълнителни мерки за подобряване на прехода от училище към работа, например чрез инициативата „Гаранция за младежта“ (8) и насърчаване на чиракуването.

      Съставено в Брюксел на 9 юли 2013 година.

            За Съвета

            Председател

         R. ŠADŽIUS

      (1)  ОВ L 209, 2.8.1997 г., стр. 1.

      (2)  ОВ L 306, 23.11.2011 г., стр. 25.

      (3)  Продължават да се прилагат и за 2013 г. с Решение 2013/208/ЕС на Съвета от 22 април 2013 г. относно насоки за политиките за заетост на държавите-членки (ОВ L 118, 30.4.2013 г., стр. 21).

      (4)  ОВ C 219, 24.7.2012 г., стр. 31.

      (5)  ОВ C 120, 26.4.2013 г., стр. 1.

      (6)  Съгласно член 5, параграф 2 от Регламент (ЕО) № 1466/97.

      (7)  Вж. страница 97 от настоящия брой на Официален вестник.

      (8)  Създадена с препоръка на Съвета от 22 април 2013 г. (ОВ C 120, 26.4.2013 г., стр. 1).


title: Препоръка на Европейската централна банка от 9 декември 2011 година до Съвета на Европейския съюз относно външните одитори на De Nederlandsche Bank (ЕЦБ/2011/22)

text:
               16.12.2011

               BG

               Официален вестник на Европейския съюз

               C 367/1

         ПРЕПОРЪКА НА ЕВРОПЕЙСКАТА ЦЕНТРАЛНА БАНКА
   от 9 декември 2011 година
   до Съвета на Европейския съюз относно външните одитори на De Nederlandsche Bank
   (ЕЦБ/2011/22)
   2011/C 367/01
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 27.1 от него,
   като има предвид, че:

               (1)

               Отчетите на Европейската централна банка (ЕЦБ) и на националните централни банки се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.

               (2)

               Мандатът на сегашния външен одитор на De Nederlandsche Bank ще изтече след одита за финансовата 2011 година. Поради това е необходимо да се назначат външни одитори за периода, започващ от финансовата 2012 година.

               (3)

               De Nederlandsche Bank избра Deloitte Accountants BV за свой външен одитор за финансовите години от 2012 до 2018,

         ПРИЕ НАСТОЯЩАТА ПРЕПОРЪКА:
   Препоръчва се назначаването на Deloitte Accountants BV за външен одитор на De Nederlandsche Bank за финансовите години от 2012 до 2018.

      Съставено във Франкфурт на Майн на 9 декември 2011 година.

            Председател на ЕЦБ

         Mario DRAGHI